LIT บวกยาว 4 วันติด วิ่งต่อ 2% โบรกฯ แนะ “ซื้อ” ชี้กำไรปี 61 พุ่ง 15%
LIT บวกยาว 4 วันติด วิ่งต่อ 2% โบรกฯ แนะ “ซื้อ” ชี้กำไรปี 61 พุ่ง 15% โดยล่าสุด ณ เวลา 14.56 น. อยู่ที่ระดับ 10.50 บาท เพิ่มขึ้น 0.20 บาท หรือ 1.94% สูงสุดที่ระดับ 10.60 บาท ต่ำสุดที่ระดับ 10.40 บาท มูลค่าการซื้อขาย 13.86 ล้านบาท
13 ก.พ. 2561

ผู้สื่อข่าวรายงานว่า ราคาหุ้น บริษัท ลีซ อิท จำกัด (มหาชน) หรือ LIT ณ เวลา 14.56 น. อยู่ที่ระดับ 10.50 บาท เพิ่มขึ้น 0.20 บาท หรือ 1.94% สูงสุดที่ระดับ 10.60 บาท ต่ำสุดที่ระดับ 10.40 บาท มูลค่าการซื้อขาย 13.86 ล้านบาท โดยราคาหุ้นปรับตัวขึ้นต่อเนื่องเป็นวันที่ 4 ตั้งแต่ราคาหุ้นปิดที่ระดับ 9.95 บาท เมื่อวันที่ 8 ก.พ. 61

ด้านนักวิเคราะห์ บล.ฟินันเซีย ไซรัส ระบุว่า ทางฝ่ายประมาณการกำไรสุทธิปี 61 ที่ 168 ลบ. โต 15% จากช่วงเดียวกันของปีก่อน การเติบโตชะลอลงจากอัตราเฉลี่ยที่ราว 46% ระหว่างปี 2557-2560 เนื่องจากต้นทุนทางการเงินที่สูงขึ้น และคาดการณ์การตั้งสำรองฯ ที่ระดับ Credit cost ที่อยู่ในระดับสูง
ทั้งนี้ ทางฝ่ายได้ปรับคำแนะนำจากถือเป็น “ซื้อ” โดยคงราคาเหมาะสมปี 2561 ของหุ้น LIT ไว้ที่ 11.70 บาท/หุ้น อิง PER 21 เท่า (Ke12.4%, ROE18%) และ 2018 EPS FD 0.56 บาท อีกทั้งบริษัทได้ประกาศจ่ายเงินปันผลหุ้นละ 0.32 บาท XD 22 ก.พ. 2018 Yield 3.1%